Tovább...: Köszönjük, Ukrajna?
Atomvihar egy kanál vízben, avagy hogyan kezeljük ápoltjainkat
2017.09.23. - Székely Attila
Heves kirohanást intézett Kim Dzsong Un észak-koreai diktátor Donald Trump amerikai elnök ellen csütörtökön. Trump még az ENSZ közgyűlésén elmondott beszédében fejtette ki, hogy kész porig rombolni Észak-Koreát, ha a „rakétaember” Kim folytatja a provokációt (...). Kim Dzsong Un az észak-koreai állami televíziónak elmondott beszédében kifejtette (...), Trump „jól meg fog fizetni” beszédéért, melyben a Koreai Népi Demokratikus Köztársaság elpusztítására hívott fel. Kim továbbá többször is „szenilisként” és „gyengeelméjűként” hivatkozott az elnökre, egy olyan gengszternek nevezve őt, aki „szeret a tűzzel játszani”.
Kim Dzsong Un: Tűzzel fogom jobb belátásra bírni az elmebeteg, szenilis trottyot - mandiner.hu
Olvassa az ember az Egyesült Államok és Észak-Korea virtuális háborújának újabb fejezetét, amelyben a meglehetősen mulatságos frizurájú amerikai elnök és a nagyjából mindenki által elmebetegnek tartott észak-koreai diktátor üzenget bőszen egymásnak, egy-egy rakéta ill. hidrogénbomba kísérlettel, nagyszabású hadgyakorlattal fűszerezve, miközben a világ azon izgul, nehogy tovább guruljon a felek gyógyszere, elvégre itt mégiscsak a mi bőrünkre megy a játék. Rakétaember, elmebeteg, szenilis trotty – amolyan világpolitikai kocsmai verekedés fültanúi lehetünk, a kérdés persze mégiscsak az, vajon megmarad az egész a szóbeli fenyegetés, esetleg a sörösüvegek dobálása szintjén (ez lenne a hidrogénbomba és a hadgyakorlat), vagy készülhetünk a valódi verekedésre, ahol a gyilkos pofonok elszenvedői mi magunk vagyunk?
Tovább...: Atomvihar egy kanál vízben, avagy hogyan kezeljük ápoltjainkat
Látod, ilyen az ember
2017.09.09. - Székely Attila
Egy tehetséges, fiatal profi szörfös vesztette életét, amikor az épp Barbadosra érő Irma hurrikán hullámjain akart szörfözni. (...) A 16 éves, barbadosi születésű Zander Venezia leesett a deszkájáról, és egy zátonynak csapódott a Box by Box nevű strand mellett. Több szörfössel együtt lovagolták meg azt az áradást, amit az ötös kategóriájú hurrikán okozott.
Meghalt a 16 éves szörfös, aki az Irma hurrikánban szörfözött - index.hu
Nem követem a szörfvilág bajnokait, így nyilvánvalóan egyáltalán nem tudtam, ki volt Zander Venezia barbadosi szörföző. Végtelenül sajnálom ezt a mindössze tizenhat éves gyereket, a szüleit és a környezetét, nem lehet könnyű feldolgozni, hogy valaki ilyen fiatalon és ilyen értelmetlenül távozik a földi életből. Éppen ezért nem ítélkezni akarok felette, ám a hírt olvasva mégis meg kell jegyeznem: látod, látjátok, ilyen az ember. Mit nekünk hurrikán, ha szörfözni akarunk, akkor szörfözünk, elvégre most vannak óriás hullámok. Mit nekünk Irma, ha egyszer el akarunk menni a karibi szigetvilágba nyaralni, akkor elmegyünk. Vicces és egyben elkeserítő, hogy a hurrikán időszakában is szerveznek a hurrikánveszélyes karibi térségbe utat az utazási irodák, és természetesen vannak olyanok is, akik ilyenkor indulnak útnak. „Tudod, ilyenkor olcsóbb, és nem is biztos, hogy lesz hurrikán. De ha lesz, az sem olyan lesz. Vagy ha olyan lesz, akkor sem lesz semmi gond, elvégre a szakemberek meg a technika, meg a hurrikánbiztos épületek, és a többi.” Pontosan ilyen az ember: könnyelmű, önző és felelőtlen, akiből hiányzik a realitás és az alázat.
Tovább...: Látod, ilyen az ember
Tovább...: Mennyit ér az ember?
Tovább...: A "köszönöm"